














Islomiy darcha amaliyotini joriy etish bo‘yicha konsultatsiya xizmatlarini ko‘rsatish uchun konsalting kompaniyalarini jalb qilish uchun

TEXNIK TOPSHIROQ 

























Toshkent 2026 yil.
1. UMUMIY MA’LUMOT
1.1 Loyihaning to‘liq nomi
"Mikrokreditbank" ATBda "Islomiy darcha" modelini ishlab chiqish va joriy etish bo‘yicha konsalting xizmatlari ko‘rsatish.
1.2 Buyurtmachi
"Mikrokreditbank" aksiyadorlik tijorat banki.
Manzil: O‘zbekiston Respublikasi, Toshkent shahri, Mirobod tumani, Amir Temur shoh ko‘chasi, 4-uy.
1.3 Loyihani amalga oshirish uchun asos
Ushbu texnik topshiriq "Mikrokreditbank" ATBning 2026-2028-yillarga mo‘ljallangan rivojlanish strategiyasini amalga oshirish doirasida ishlab chiqilgan bo‘lib, unda innovatsion moliyaviy vositalarni joriy etish, mahsulot turlarini kengaytirish va bank xizmatlaridan foydalanish imkoniyatlarini oshirish ko‘zda tutilgan.
Islom bankchiligini joriy etish mijozlarning yangi segmentlarini jalb qilish, muqobil moliyalashtirish manbalarini rivojlantirish va O‘zbekiston Respublikasi moliya bozorida Bankning raqobatbardoshligini oshirishga qaratilgan.
1.4 Loyihani amalga oshirish muddatlari
Loyihaning rejalashtirilgan boshlanish sanasi: 2026-yilning 3-choragi
Loyihaning rejalashtirilgan yakunlanish sanasi: 2027-yilning 2-choragi
Umumiy amalga oshirish muddati: 10 oygacha.
2. LOYIHANING MAQSAD VA VAZIFALARI
Loyihaning asosiy maqsadi Bankka amaldagi bank tuzilmasi doirasida Islom moliyalashtirish mahsulotlarini taqdim etish imkonini beruvchi "Islom darchasi" operatsion modelini ishlab chiqish va joriy etishdan iborat.
Loyihaning asosiy vazifalari:
a) Bankning tayyorgarligini kompleks diagnostika qilish;
b) Islom darchasining biznes modelini ishlab chiqish;
c) Islomiy moliyalashtirishning mahsulot liniyasini ishlab chiqish;
d) Islom moliyasi tamoyillariga muvofiq boshqaruv tizimini shakllantirish;
e) Markaziy bankdan Islom moliya faoliyatini yuritish uchun litsenziya olish uchun hujjatlar to‘plamini tayyorlash;
f) IT tizimlariga qo‘yiladigan talablarni ishlab chiqish;
g) Ichki normativ hujjatlarni tayyorlash;
h) Bank ABSida hisob yuritishni amalga oshirish;
i) Bank xodimlarini o‘qitish.

3. ISHLARNING ASOSIY BOSQICHLARI
1-bosqich. Diagnostika va GAP tahlili
Konsultant Bankning joriy holatini tahlil qiladi va joriy operatsion model hamda Islom moliyasi talablari o‘rtasidagi tafovutni aniqlaydi.
Tahlil tarkibiga quyidagilar kiradi:
a) normativ muhit va tartibga solish talablarini tahlil qilish;
b) biznes jarayonlarini tahlil qilish;
c) IT-infratuzilmani tahlil qilish;
d) buxgalteriya hisobi tahlili;
e) risklarni boshqarish tizimini tahlil qilish.
2-bosqich. Maqsadli modelni ishlab chiqish va Markaziy bank litsenziyasi uchun hujjatlar to‘plamini tayyorlash
Konsultant "Islom darchasi" faoliyatining maqsadli modelini ishlab chiqadi, jumladan:
a) tashkiliy tuzilmani;
b) operatsion jarayonlar (sxemalar ko‘rinishida);
c) "Islomiy darcha" faoliyati jarayoniga jalb etilgan xodimlarning lavozim yo‘riqnomalari va boshqa ichki me’yoriy hujjatlar (siyosat, reglament, nizom va boshqalar);
d) mablag‘larni taqsimlash modeli;
e) bosh bank bilan o‘zaro hamkorlik modeli.
Konsultant Markaziy bankka litsenziya olish uchun hujjatlar to‘plamini ishlab chiqadi, jumladan:
a) 2026-yil 27-martdagi O‘RQ-1126-son Qonun talablariga muvofiq yangi tahrirdagi Bank Ustavi;
b) Islom moliyasi bo‘yicha standartlarga muvofiqlik siyosati loyihasi;
c) Islom moliyasi kengashi to‘g‘risidagi nizom loyihasi;
d) Islom moliyasi masalalari bo‘yicha maxsus bo‘linma to‘g‘risidagi nizom loyihasi;
e) Islom moliyasi bo‘yicha ichki audit xizmati to‘g‘risidagi nizom loyihasi;
f) "Islomiy darcha" doirasida kredit, depozit va hisob operatsiyalarini tartibga soluvchi siyosat va ichki me’yoriy hujjatlarni ishlab chiqish;
g) Islom bank faoliyati bo‘yicha bozor tahlili, moliyalashtirish rejalari, mahsulotlar va xizmatlar, moliyaviy prognozlar va xatarlarni boshqarish masalalarini o‘z ichiga olgan 3 yillik biznes-reja.
3-bosqich. Mahsulot liniyasini ishlab chiqish
Konsultant (1) mahsulot pasportini (shu jumladan ularni Mahsulot-tarif qo‘mitasida himoya qilishni), (2) shartnoma namunasini va (3) quyidagi mahsulotlar bo‘yicha operatsion tartibni ishlab chiqadi:
Moliyalashtirish tomonida:
a) Murobaha;
b) Ijara;
c) Mudoraba va boshqalar.
Mablag‘ jalb qilish tomonida:
a) Kard;
b) Vadiya;
c) Murobaha;
d) Vakala va boshqalar.
4-bosqich. Islom moliyasi tamoyillariga muvofiq boshqaruv
Konsultant nazorat tizimini ishlab chiqadi, shu jumladan:
a) Islom moliyasi kengashi to‘g‘risidagi nizom;
b) Islom moliyaviy nazorati tartib-taomillari;
c) Islom moliyasi tamoyillari bo‘yicha audit metodologiyasi;
d) Islom moliyasi mahsulotlari bo‘yicha xulosalar (fatvolar) olish.
5-bosqich. IT arxitekturasi
Konsultant avtomatlashtirilgan bank tizimini (ABT) modernizatsiya qilish uchun texnik talablarni tayyorlaydi:
a) Islom shartnomalarini hisobga olish;
b) Foydani hisoblash va daromadlarni taqsimlash;
c) Bitimlarning bazaviy aktivlari hisobi;
d) Islomiy operatsiyalari reyestrini yuritish.
6-bosqich. Xodimlarni o‘qitish va ishga tushirish
Bankning Islom moliyasi bilan shug‘ullanuvchi xodimlarini o‘qitish
a) Bank Boshqaruvi va Kuzatuv kengashi uchun - 1 marta;
b) Bankda Islom moliyasi bilan shug‘ullanuvchi bek-ofis xodimlari uchun - 5 marta, 5 kun;
c) Islom moliyasi masalalari bo‘yicha mijozlar bilan ishlaydigan xodimlar uchun (front-ofis) - 5 marta, 5 kun;
d) Bankning asosiy xodimlari (kamida 3 nafar mutaxassis) uchun chet elda amaliy ta’lim (stajirovka) tashkil etish.
Izoh 1: barcha treninglar Islom moliyasi bo‘yicha o‘quv-amaliy dasturlarga muvofiq ishlab chiqilgan o‘zbek tilidagi materiallar asosida o‘tkaziladi. Zarurat tug‘ilganda, AAOIFI sertifikatini olish yoki xalqaro o‘quv kurslaridan o‘tish uchun o‘qish Bank tomonidan alohida tashkil etiladi va to‘lanadi.
Shuningdek, konsultant Islom moliyasi ishga tushirilgandan so‘ng 3 oy davomida pilot loyihani qo‘llab-quvvatlaydi.
4. LOYIHANING KUTILAYOTGAN NATIJALARI
Loyihani amalga oshirish yakunlari bo‘yicha Ijrochi quyidagilarni taqdim etishi kerak:
a) Diagnostik hisobot (Gap Analysis);
b) Islom bankingini joriy etish bo‘yicha yo‘l xaritasi;
c) O‘zbekiston Respublikasining 2026-yil 27-martdagi "O‘zbekiston Respublikasining ayrim qonun hujjatlariga O‘zbekistonda islom bank faoliyatini joriy etishga qaratilgan qo‘shimcha va o‘zgartirishlar kiritish to‘g‘risida"gi O‘RQ-1126-son Qonuni talabiga muvofiq Markaziy bank litsenziyasiga ariza berish uchun hujjatlar to‘plami;
d) Mahsulotlar bo‘yicha siyosat va pasport;
e) Namunaviy shartnomalar;
f) Joriy etilayotgan mahsulotlar bo‘yicha batafsil bosqichma-bosqich biznes-jarayonlarni (shu jumladan grafik sxemalar/diagrammalarni) ishlab chiqish;
g) Ichki me’yoriy hujjatlarni yangilash (Bankning barcha jalb etilgan departamentlarining nizomlari va tartib-qoidalariga o‘zgartirish va qo‘shimchalar kiritish);
h) IT-tizimlar uchun texnik topshiriq;
i) Xodimlar uchun o‘quv materiallari.
5. KONSULTANTGA QO‘YILADIGAN TALABLAR
Ijrochi / Ijrochi mutaxassislari quyidagi talablarga javob berishi shart:
a) Islom bankchiligi sohasida xalqaro tajriba mavjudligi;
b) O‘zbekiston Respublikasi banklarida islom bankchiligi tamoyillarini joriy etish bo‘yicha kamida 2 (ikki) ta loyihani muvaffaqiyatli amalga oshirish tajribasiga ega bo‘lish (shu jumladan kamida 1 ta davlat ishtirokidagi bankda loyihada ishtirok etayotgan bo‘lishi);
c) Ijrochining kamida 2 (ikki) nafar mutaxassisida AAOIFI xalqaro sertifikatlarining mavjudligi;
d) Islom moliyasi tamoyillari bo‘yicha boshqaruv sohasida ekspertlarning mavjudligi;
e) MDH yoki Markaziy Osiyo mamlakatlaridagi banklar bilan ishlash tajribasi.
6. LOYIHA JAMOASI TARKIBI
Loyiha jamoasi quyidagilarni o‘z ichiga olishi kerak:
a) Loyiha rahbari
b) Islom moliyasi bo‘yicha ekspert;
c) Islom moliyasi tamoyillari bo‘yicha boshqaruv bo‘yicha ekspert;
d) IT mutaxassisi;
e) buxgalter;
f) yurist.
7. HUQUQLAR VA HUJJATLARNI TAQDIM ETISH
Loyiha doirasida ishlab chiqilgan barcha hujjatlar Bankka to‘liq hajmda taqdim etiladi.  Intellektual faoliyat natijalariga bo‘lgan alohida huquqlar Buyurtmachiga tegishli.
8. LOYIHANI AMALGA OSHIRISH JADVALI (TIMELINE):
1-bosqich - Diagnostika va GAP tahlili (1 oy);
2-bosqich - "Islomiy darcha"ning maqsadli modelini ishlab chiqish va Markaziy bank litsenziyasiga ariza berish uchun hujjatlar to‘plamini tayyorlash (2 oy);
3-bosqich - Mahsulot liniyasi va me’yoriy bazani ishlab chiqish (1 oy);
4-bosqich - Islom moliyasi tamoyillariga muvofiq boshqaruv tizimini ishlab chiqish (1oy);
5-bosqich - IT tizimlariga qo‘yiladigan talablarni ishlab chiqish va qabul qilishda ishtirok etish (1 oy);
6-bosqich - Xodimlarni o‘qitish va sinov tariqasida ishga tushirish (3 oy).
Loyihani amalga oshirishning umumiy muddati 10 oygacha.
9. XALQARO STANDARTLARGA MUVOFIQLIK
Loyiha doirasida ishlab chiqilgan barcha yechimlar quyidagi xalqaro standartlarga javob berishi shart:
· AAOIFI - Islom moliya muassasalari uchun buxgalteriya va auditorlik tashkiloti standartlari;
· IFSB - Islom moliya tashkilotlarida risklarni tartibga solish va boshqarish bo‘yicha xalqaro standartlar.

